അശ്വമേധ് ദേവി

ഇന്ത്യയിലെ ഒരു രാഷ്ട്രീയപ്രവർത്തകയാണ് അശ്വമേധ് ദേവി (ജനനം 1967 സെപ്റ്റംബർ 18). പതിനഞ്ചാം ലോകസഭയിലേക്കു്  ബിഹാറിലെ ഉജിയാർപൂർ നിയോജകമണ്ഡലത്തിൽനിന്നും തെരഞ്ഞെടുക്കപ്പെട്ട ജനതാ ദൾ (യു)  സ്ഥാനാർത്ഥിയായിരുന്നു അവർ. 
ജനനവും വ്യക്തിജീവിതവും
1967 സെപ്റ്റംബർ 18നു് ബിഹാറിലെ സമസ്തിപൂർ ജില്ലയിലുള്ള മെയാരി ഗ്രാമത്തിലാണ് അശ്വമേധ് ദേവി ജനിച്ചതു്. 1979 മേയ് 7-ന് പ്രദീപ് മഹാത്തോവിനെ വിവാഹം കഴിച്ചു. അവർക്കു് നാല് ആണ്മക്കളുണ്ട്.  
വിദ്യാഭ്യാസം
അശ്വമേധ് ദേവി മെട്രിക്കുലേഷൻ വരെ പഠിച്ചിട്ടുണ്ട്. 
രാഷ്ട്രീയജീവിതം
അശ്വമേധ് ദേവി 2000-ൽ ബിഹാർ വിധാൻസഭയിലേക്കു തെരഞ്ഞെടുക്കപ്പെട്ടു. 2009 വരെ അവർ ബിഹാർ നിയമസഭയിൽ അംഗമായിരുന്നു.  ആ വർഷത്തെ തെരഞ്ഞെടുപ്പിലെ വിജയത്തിലൂടെ അവർ പതിനഞ്ചാമതു ലോകസഭയിൽ അംഗമായി. 

അവലംബം

വർഗ്ഗം:ലോക്‌സഭയിലെ മുൻ അംഗങ്ങൾ